Upacara pembukaan Sukan Olimpik Musim Panas 2012 diadakan malam Jumaat 27 Julai di Stadium Olimpik, London, United Kingdom. Seperti yang dimandatkan oleh Piagam Olimpik, majlis pembukaan tersebut menggabungkan upacara-upacara rasmi (termasuk ucapan alu-aluan, menaikkan bendera dan perarakan atlet) dengan persembahan artistik yang mempamerkan seni budaya negara tuan rumah. Sukan Olimpik 2012 telah dibuka secara rasmi oleh Ratu Elizabeth II. Upacara ini diberi tajuk *Isles of Wonder* (Pulau-Pulau Keajaiban) dan diarahkan oleh pengarah filem British yang telah memenangi Anugerah Akademi, Danny Boyle, dengan muzik dicipta oleh oleh kumpulan muzik elektronik Underworld.

Sebelum London 2012 dianjurkan, sudah ada kebimbangan besar tentang keupayaan Britain untuk mengadakan majlis pembukaan yang boleh mencapai standard yang ditetapkan di Sukan Musim Panas Beijing pada 2008. Upacara 2008 terkenal dengan skalanya yang besar dan mewah, dan digelar sebagai "yang terbaik". Ia mempunyai kos sebanyak £65 juta, manakala London menghabiskan sekitar £27 juta (daripada £80 juta diperuntukkan bagi empat buah majlis untuk Olimpik dan Paralimpik), yang mana adalah kira-kira dua kali ganda berbanding peruntukan asal. Walau bagaimanapun, upacara pembukaan itu dengan serta-merta dilihat sebagai satu kejayaan besar dan secara meluas dipuji sebagai "karya agung" dan "surat cinta kepada Britain".

Majlis dimulakan pada jam 21:00 BST (Waktu Piawai British) dan berlangsung hampir empat jam. Ia telah ditonton oleh 900 juta penonton televisyen di seluruh dunia dan menjadi majlis perasmian Olimpik yang paling banyak dilihat di kedua-dua UK dan Amerika Syarikat. Kandungan sebahagian besar majlis tersebut telah dirahsiakan walaupun melibatkan beribu-ribu sukarelawan dan dua raptai awam. Antara persembahan-persembahan artistik yang ditonjolkan ialah Revolusi Perindustrian di Britain, NHS (Perkhidmatan Kesihatan Kebangsaan), warisan sastera British, serta muzik dan budaya popular, yang dipertontonkan melalui persembahan bertenaga bertenaga dan penggunaan muzik. Dua bahagian yang lebih pendek turut menarik perhatian pengkritik, iaitu melibatkan penampilan kameo oleh Baginda Ratu dan James Bond, dan persembahan secara langsung oleh *Symphony Orchestra London* disertai oleh pelawak Rowan Atkinson. Kanak-kanak dan golongan anak-anak muda ditampilkan dalam kebanyakan segmen sebagai mencerminkan moto Sukan Olimpik 2012, *"Inspire a Generation"* (Menginspirasi Sebuah Generasi) yang merupakan aspirasi London untuk Sukan 2012.

Persediaan
----------

Jawatankuasa Penganjuran Sukan Olimpik dan Paralimpik London (LOCOG) menghampiri Danny Boyle agar beliau menjadi pengarah majlis pada bulan Jun 2010, dan beliau terus menerima pelawaan tersebut. Boyle menjelaskan bahawa terdapat empat perkara yang menyebabkan beliau bersetuju: beliau adalah peminat besar Olimpik, dan tempat tinggalnya hanya satu batu dari Stadium Olimpik dan beliau merasakan beliau perlu melaburkan tenaga di kawasan itu, hari lahir mendiang bapanya adalah pada tarikh upacara pembukaan itu, dan beliau berfikir bahawa 'pengaruh Oscar' akan membolehkan beliau untuk melakukan apa yang dimahunya. Boyle berkata bahawa ia adalah seperti suatu tanggungjawab sivik untuk melakukan tugas tersebut.

Danny Boyle, pengarah upacara pembukaan
Boyle mengakui bahawa ia adalah satu tindakan mustahil untuk mengikuti kehebatan upacara pembukaan di Beijing dan kesedaran inilah yang membolehkan pasukan beliau menjadi lebih bebas berkreatif. Beliau berkata "...sudah pasti saya tidak akan cuba melangkaui Beijing, kerana bagaimana untuk melakukannya? Kami tidak boleh, dan tidak mahu melakukannya, maka kita akan kembali kepada permulaan. Kami akan untuk cuba memberi gambaran bahawa kami sedang memikirkan dan memulakannya semula, kerana (majlis pembukaan) semakin mahal sejak Los Angeles pada tahun 1984. (Setiap penganjur) telah mencuba untuk menjadi lebih baik dan kami tidak boleh berbuat demikian selepas Beijing." Peruntukan Beijing ialah £65 juta, manakala bajet akhir untuk London adalah £27 juta, yang merupakan dua kali ganda peruntukan asal. Stadium Olimpik London mempunyai bilangan yang kerusi yang sama seperti Stadium Nasional Beijing, tetapi hanya separuh saiz stadium di Beijing; ini bermakna Boyle merasakan beliau boleh mencapai sesuatu yang peribadi dan mendalam.

Segmen-segmen berlainan dalam majlis tersebut telah direka bagi mencerminkan aspek sejarah dan budaya British, dengan tajuk *Isles of Wonder* diilhamkan oleh teater karya William Shakespeare, *The Tempest* (terutamanya ucapan 'Be not afeard' oleh watak Caliban), dan juga oleh pepatah GK Chesterton : *"The world shall perish not for lack of wonders, but for lack of wonder."* (*"Dunia ini tidak akan musnah disebabkan kekurangan keajaiban, tetapi disebabkan kekurangan sifat ingin tahu."*)

Pada bulan Julai 2010, Boyle bersama dengan pereka Mark Tildesley, penulis Frank Cottrell Boyce dan pereka kostum Suttirat Anne Larlarb telah mula mencari idea. Mereka mencari tentang "apa yang pada dasarnya bersifat British", dengan Larlarb (yang bukan berasal dari UK) dapat menawarkan pandangan tentang apa yang dunia fikirkan tentang Britain. Cottrell Boyce telah memberikan Boyle sebuah salinan *Pandaemonium*, (ibu kota Neraka dalam *Paradise Lost*) oleh penerbit filem dokumentari, Humphrey Jennings, yang mengumpulkan laporan kontemporari dari zaman Revolusi Perindustrian. Sebuah tradisi semasa majlis perasmian adalah untuk 'menghasilkan' simbol cincin Olimpik dengan cara yang menakjubkan. Cottrell Boyce mengulas "Danny mempunyai idea yang sangat jelas bahawa dalam 15 minit pertama anda perlu mempunyai suatu imej yang besar dan mengejutkan yang boleh menakjubkan seluruh dunia; ia haruslah sesuatu yang boleh membuat orang menyatakan 'Oh Tuhanku!". Boyle memutuskan bahawa "perjalanan dari zaman pertanian kepada zaman industri, yang berakhir dengan penempaan cincin Olimpik" akan menjadi imej tersebut.

Pasukan tersebut memulakan kerja dengan mencipta sepuluh bab berbeza yang secara beransur-ansur dimampatkan kepada tiga segmen utama: peralihan ganas dari *Green and Pleasant Land* ('Tanah Hijau dan Mendamaikan') kepada 'huru-hara' revolusi perindustrian, penghormatan kepada NHS (Perkhidmatan Kesihatan Kebangsaan) serta sastera kanak-kanak dan sambutan budaya pop, teknologi dan revolusi digital.

Apabila Boyle kembali bekerja untuk upacara tersebut pada musim bunga tahun 2011 beliau bertanya Rick Smith dari Underworld, pemuzik yang pernah bekerja bersama beliau dalam beberapa projek filem serta teater Mary Shelley's Frankenstein, untuk menjadi pengarah muzik. Pada masa yang sama pasukan tersebut berpindah ke kompleks studio Three Mills di timur London, di mana model berskala 4x4 meter stadium itu dibina. Atas sebab-sebab keselamatan, sebuah versi CGI upacara pembukaan disimpan pada komputer riba penyunting acara, Sascha Dhillon; sesiapa yang memerlukanya terpaksa datang ke studio.

Para pelakon termasuk penghibur profesional dan 7,500 sukarelawan. Boyle menganggap sukarelawan sebegai "komoditi yang paling berharga". Pada November 2011, mereka diuji bakat di Three Mills, dan latihan bermula dengan bersungguh-sungguh pada musim bunga 2012 di kawasan terbuka di Dagenham (kilang Ford yang ditinggalkan), seringkali dalam cuaca busuk. Walaupun penyumbang utama terpaksa menandatangani perjanjian ketakdedahan dan beberapa unsur majlis telah diberikan nama kod, Boyle meletakkan kepercayaan yang terbesar kepada sukarelawan dengan memberitahu kepada mereka untuk "menyimpan kejutan" dan tidak membocorkan apa-apa maklumat. Sukarelawan juga telah diambil untuk membantu dengan keselamatan dan aturcara, dan untuk menyokong kru teknikal. Tiga minggu sebelum majlis tersebut, Mark Rylance, yang sepatutnya mengambil bahagian sebahagian watak utama, menarik diri selepas akibat perkabungan dan digantikan oleh Kenneth Branagh.

Loceng Olimpik, loceng talaan harmonik terbesar di dunia, seberat 23 tan, telah dicipta menggunakan loyang di bawah arahan Mears & Stainbank oleh Royal Eijsbouts dari Belanda, dan digantung di Stadium Olimpik. Tertera di hadapan loceng tersebut ialah ucapan oleh Caliban dalam The Tempest: *"Be not afeard, the isle is full of noises."* ("Usahlah gusar, pulau ini penuh dengan bunyi.")

Boyle menekankan tema London 2012, *Inspire a Generation*, dan membuat satu program yang bergantung sepenuhnya kepada kanak-kanak dan golongan muda, dan dibina dengan tema yang akan berkaitan dengan golongan tersebut. 25 buah sekolah di enam daerah di East London dipilih untuk merekrut sukarelawan kanak-kanak, dan 170 pelajar berusia antara 16-18 tahun, semua antara mereka terdiri daripada penutur lebih 50 bahasa, yang diambil dari kolej.

Ketika di sidang akhbar pada 12 Jun 2012, Boyle menjanjikan satu set besar menggambarkan kawasan luar bandar Britain, yang terdiri daripada pasukan kriket kampung, haiwan ternakan, model Glastonbury Tor, dan juga tiang 'maypole' dan awan yang mampu menghasilkan hujan. Tujuannya adalah untuk membayangkan landskap luar bandar dan bandar di United Kingdom. Reka bentuk set tersebut turut mempunyai 'mosh pit' pada setiap hujung set, satu daripadanya menampilkan festival rock dan satu lagi Malam Prom. Boyle berjanji untuk memberikan sebuah majlis yang akan melibatkan semua penonton; beliau berkata, "Saya berharap ia akan mendedahkan bagaimana pelik dan bertentangan kita sebenarnya - dan sebagaimana ada juga, saya berharap, kemesraan tentang kita semua". Set upacara turut direka dengan turf rumput dan tanah sebenar. Penggunaan haiwan (40 kambing biri-biri, 12 ekor kuda, tiga ekor lembu, dua ekor kambing, 10 ekor ayam, 10 itik, sembilan ekor angsa dan tiga ekor anjing pengembala biri-biri, dan dijaga oleh 34 orang pengendali haiwan) menarik beberapa kritikan oleh People for the Ethical Treatment of Animals (PETA). Boyle memberi jaminan PETA bahawa haiwan tersebut akan dijaga dengan baik. Selepas sidang akhbar itu, kebanyakan ulasan dalam akhbar UK adalah negatif dan menarik "beratus-ratus komen dalam talian yang benar-benar menyokong pandangan bahawa upacara pembukaan itu akan menjadi bencana."

Sebahagian besar muzik yang digunakan ialah muzik British. Pasukan upacara pembukaan bekerja di sebelah pejabat pengarah muzik untuk majlis penutup, David Arnold, dan akibatknya masing-masing berebut untuk menuntut lagu-lagu tertentu terlebih dahulu. AR Rahman, yang bekerja dengan Boyle untuk filem *Slumdog Millionaire* dan *127 Hours*, mengubah lagu Punjabi berjudul 'Nimma Nimma' untuk mempamerkan pengaruh India di United Kingdom, seiring dengan kehendak Boyle. Paul McCartney pula menjadi persembahan penutup majlis tersebut.

Sebastian Coe, bekas jaguh Olimpik dan pengerusi LOCOG, berperanan penting dalam meminta Ratu Elizabeth II untuk mengambil bahagian dalam sebuah urutan filem. Danny Boyle pertama kali menyatakan idea tersebut kepada Coe, yang kemudian menyukainya. Coe menanya Princess Anne, ahli Jawatankuasa Olimpik Antarabangsa (IOC) dan LOCOG, tentang apa yang baginda fikir, dan Princess Anne bertitah kepada Coe supaya bertanya kepada Baginda Ratu sendiri. Coe terkejut mendengar apabila Baginda Ratu gembira untuk memainkan peranannya sendiri. Penggambaran filem diadakan pada akhir Mac 2012, dan segmen *Happy and Glorious* (Gembira dan Gemilang), serta urutan filem pembukaan *Journey along the Thames* (Perjalanan Sepanjang Thames), telah dihasilkan oleh BBC.

Dua raptai kostum dan teknikal penuh dijalankan di Stadium Olimpik London, pada 23 dan 25 Julai, di hadapan 60,000 penonton yang terdiri daripada para sukarelawan, keluarga pelakon, pemenang pertandingan, dan lain-lain yang berkaitan dengan Sukan 2012. Boyle meminta mereka untuk tidak 'merosakkan kejutan' (#savethesurprise) untuk berbilion-bilion penonton yang akan menonton pada malam Jumaat.

Upacara
-------

### Prolog

Suasana sebelum bermulanya upacara, mengambarkan luar bandar Britain
Tepat pada 20:12 (08:12) Red Arrows, pasukan aerobatik Tentera Udara Diraja British, melakukan penerbangan lintas hormat di ruang udara Stadium Olimpik dan kemudian menuju ke Hyde Park di mana sebuah konsert menampilkan artis dari empat buah negeri gabungan UK (Duran Duran, Stereophonics, Snow Patrol dan Paolo Nutini) diadakan.

Prolog meraikan warisan maritim Britain, dan diiringi oleh ekstrak dari *BBC Radio Shipping Forecast* dan imej-imej maritim di skrin besar. Beberapa kain biru untuk mensimulasikan pemandangan dan bunyi lautan diturunkan ke atas para penonton. Frank Turner mendendangkan tiga buah lagu ("Sailor's Boots", "Wessex Boy" dan "I Still Believe") di atas model Glastonbury Tor, sambil disertai oleh Emily Barker, Ben Marwood dan Jim Lockey, serta band sokongan tetap beliau, the Sleeping Souls. LSO On Track (orkestra 80 pemuzik muda dari sepuluh daerah East London bersama-sama dengan 20 orang ahli LSO) kemudian mempersembahkan "Nimrod" oleh Edward Elgar dari the Enigma Variations.

### Kiraan Undur (21:00–21:04 BST)

Upacara dimulakan pada pukul 9 malam selepas filem kiraan undur '60 to 1' selama satu minit ditayangkan. Filem itu terdiri daripada rakaman nombor, seperti yang terdapat pada pintu rumah, plat nama jalan, bas London dan label-label di pasaraya.

Pemenang Tour de France 2012, Bradley Wiggins, membuka majlis.
Sebuah filem dua minit berjudul *Journey along the Thames* (Perjalanan Sepanjang Thames), diarahkan oleh Boyle dan dihasilkan oleh BBC, membuka majlis tersebut. Berlatarbelakangkan lagu "Surf Solar" oleh Fuck Buttons, ia menunjukkan perjalanan Sungai Thames dari sumbernya hingga ke tengah-tengah kota London. Filem tersebut memaparkan gabungan kehidupan moden dan kontemporari British dengan elemen-elemen desa di samping kadang-kala memancarkan adegan secara langsung dari stadium. Watak-watak seperti Ratty, Mole dan Toad dari adaptasi novel kanak-kanak, *The Wind in the Willows*, dapat disaksikan untuk beberapa saat, begitu juga dengan 'tangan Monty Python' di atas beberapa buah payung yang menunjuk ke arah London, dan kereta api InterCity 125 melewati bulatan Olimpik yang dipaparkan sebagai bulatan tanaman (crop circles) di sebuah padang. Di Stesen Janakuasa Battersea, khinzir Pink Floyd terbang di antara menara; bunyi jam dari lagu Pink Floyd "Time" dapat didengari ketika melintasi Big Ben. Runut bunyi itu juga turut memasukan klip dari lagu tema The South Bank Show, "London Calling" oleh The Clash, dan "God Save The Queen" daripada the Sex Pistols ketika filem itu mengikuti laluan pelayaran terkenal band tersebut di Sungai Thames semasa Jubli Perak Ratu Elizabeth II. Kemudian paparan udara East London dapat disaksikan sambil diiringi tema montaj pembukaan drama BBC, EastEnders, diikuti bunyi rentak gendang dari tema penutup drama yang sama. Filem itu seterusnya memaparkan Sawar Thames (*Thames Barrier*), ke Bow Creek, dan selanjutnya menuju bawah tanah ke dalam sebuah stesen kereta api London Underground berserta kereta apinya sendiri diselangselikan dengan visual lama Terowong Thames oleh Isambard Kingdom Brunel, dan kemudiannya Terowong Rotherhithe. Ia kemudian beralih kepada urutan yang difilemkan di luar stadium sejurus sebelum upacara tersebut, ditindih dengan poster dari semua Sukan Olimpik sebelum ini kecuali Paris 1900, Berlin 1936, Los Angeles 1984, dan Atlanta 1996, diiringi lagu "Map Of The Problematique" oleh Muse. Ini berakhir dengan rakaman secara langsung tiga pelakon memegang poster untuk pertandingan tahun ini.

Terdapat kiraan undur 10 saat di stadium, dengan kanak-kanak memegang gugusan belon yang pecah pada masa yang sama dengan laungan nombor oleh penonton. Bradley Wiggins, yang telah memenangi Tour de France lima hari sebelum itu, membuka majlis dengan membunyikan Loceng Olimpik yang digantung di satu hujung stadium. Empat belon atmosfera atas seterusnya dilepaskan, setiap satu dijangka membawa satu set cincin Olimpik dan kamera sehingga stratosfera tengah.

### Green and Pleasant Land (21:04–21:09)

Ucapan "Be not afeard"
Be not afeard: the isle is full of noises,  
 Sounds, and sweet airs, that give delight, and hurt not.  
 Sometimes a thousand twangling instruments  
 Will hum about mine ears; and sometimes voices,  
 That, if I then had wak'd after long sleep,  
 Will make me sleep again: and then, in dreaming,  
 The clouds methought would open and show riches  
 Ready to drop upon me; that, when I wak'd,  
 I cried to dream again.
William Shakespeare, *The Tempest*, Babak 3, Adegan II

Segmen seterusnya ialah ***Green and Pleasant Land* (Tanah Hijau dan Mendamaikan)**. Pada permulaan segmen ini, stadium memaparkan adegan-adegan desa termasuklah sebuah model Glastonbury Tor, perkampungan, dan kincir air, selain dipenuhi dengan haiwan ternakan hidup (yang dibawa keluar sebelum upacara dimulakan). Para pelakon membawakan watak sebagai penduduk kampung, pemain bola sepak, dan pemain kriket. Ini menggambarkan kehidupan dahulu kala yang penuh mitos. Seterunya koir remaja memulakan persembahan a cappella lagu-lagu tidak rasmi negeri gabungan UK: "Jerusalem" (untuk England, dinyanyikan secara langsung oleh koir di dalam stadium dan dimulakan oleh nyanyian solo oleh Humphrey Keeper yang berusia 11 tahun), "Danny Boy" (dari Giant's Causeway di Ireland Utara), "Flower of Scotland" (dari Kastil Edinburgh di Scotland), dan "Bread of Heaven" (dari Pantai Rhossili di Wales - dinyanyikan dalam bahasa Inggeris). Nyanyian-nyanyian ini disilihganti buat beberapa ketika dengan futej permainan ragbi oleh negeri gabungan UK dan juga rakaman secara langsung dari dalam stadium. Ketika nyanyian berlangsung, watak-watak penduduk kampung di stadium melakonkan aktiviti-aktiviti desa; bahagian ini di dalam persembahan dinyatakan sebagai "peringatan dan janji untuk kehidupan yang lebih baik di masa hadapan".

Setelah persembahan koir berakhir, beberapa kereta pedati London General Omnibus Company vintaj memasuki stadium, membawa ahli-ahli perniagaan dan usahawan lengkap berpakaian seperti pada era Victoria, diketuai oleh Kenneth Branagh sebagai Brunel. 50 orang lelaki kemudian turun dari kereta pedati dan meninjau tanah di kawasan itu. Setelah berjalan ke atas Glastonbury Tor, Brunel menyampaikan ucapan "Be not afeard" oleh Caliban, mencerminkan hasrat Boyle untuk dalam program ini dan menandakan satu aspirasi untuk industri atau era baru di Britain. Ini merupakan permulaan untuk segmen seterusnya.

### Pandemonium (21:09–21:25)

Segmen seterusnya bertajuk ***Pandemonium***. Pandemonium boleh membawa maksud 'huru-hara' di dalam bahasa Melayu, tetapi ia juga merupakan ibu kota untuk Neraka di dalam karya Humphrey Jennings, Paradise Lost. Segmen ini mengandungi persembahan teater kreatif pembangunan ekonomi dan sosial British semenjak Revolusi Perindustrian hinggalah ke era 1960-an.

Adegan memaparkan kehidupan di Great Britain ketika era Revolusi Perindustrian ketika raptai pada 23 Julai 2012.
Upacara dikejutkan dengan sorakan kuat (yang dirakamkan sewaktu raptai), diikuti dengan pukulan dram yang diperbuat daripada baldi dan tong yang diterbalikkan oleh 965 orang pelakon (pukulan dram turut dikuatkan oleh rakaman dram yang telah direkodkan sebelumnya) dan irama "And I Will Kiss" daripada Underworld, dipimpin oleh Dame Evelyn Glennie. Pokok oak seberat tiga ton di puncak Glastonbury Tor diangkat, dan para pekerja industri muncul dari dalam Tor dan juga pintu masuk sekitar stadium, menyebabkan jumlah pelakon bertambah kepada 2,500 orang. Bermulalah apa yang dicanang oleh Boyle sebagai "perubahan adegan terbesar dalam sejarah teater", sesuatu yang telah dinasihatkan kepada beliau untuk tidak dilakukan. Ketika pelakon-pelakon membawa keluar rumput, rumah, gandum, dan pelbagai props yang menggambarkan kehidupan desa dari stadium, tujuh batang cerobong, setiap satu dengan tukang memperbaiki menara bangkit dari lantai stadium. begitu juga dengan Mesin-mesin industri seperti lima buah turbin stim, enam buah mesin tenun, mangkuk pijar, dan kincir air (prop asal dari segmen pertama dan kekal sehingga ke penghujung majlis) turut muncul. Boyle berkata bahawa bahagian ini meraikan "potensi besar" yang diberikan oleh kemajuan era Victoria. Turut disertakan dalam bahagian ini ialah tafakur selama satu minit untuk nyawa yang kehilangan semasa Perang Dunia Pertama dan Perang Dunia Kedua, menampilkan watak-watak 'Tommies' (panggilan untuk askar British) dan bunga popi. Tanpa sebarang arahan, penonton berdiri sebagai tanda penghormatan ketika tafakur satu minit ini.

Sukarelawan berarak sekeliling stadium mewakili mereka yang mengubah wajah Britain seperti pergerakan hak mengundi untuk wanita, Jarrow Crusade, para imigran dari Karibean yang tiba menaiki *Empire Windrush* pada tahun 1948, float DJ 1970-an, Nostalgia Steel Band, dan kumpulan muzik popular The Beatles yang memakai pakaian sepertimana yang terdapat pada kulit album *Sgt. Pepper's Lonely Hearts Club Band*. Turut berarak masuk ialah perwakilan sebenar Chelsea Pensioners, Grimethorpe Colliery Band, dan Pearly Kings and Queens.

Pekerja mula menempa gelang besi, dan didorong oleh irama yang tidak henti-henti dan semakin kuat daripada muzik dan gendang, peserta melakukan pergerakan berulang-ulang yang berkaitan dengan proses perindustrian. Empat gelang jingga bercahaya secara beransur-ansur mula diangkat masuk menuju ke tengah-tengah stadium, dan kemudian gelung yang baharu ditempa di tengah stadium pula kelihatan diapungkan. Lima biji gelung tersebut bergabung, masih bercahaya dan disertakan dengan wap dan kesan bunga api untuk memberi gambaran bahawa gelung-gelung tersebut adalah logam panas. Apabila kelima-lima gelung membentuk simbol Olimpik di atas stadium, bunga api bewarna emas dan perak dinyalakan dan turun ibarat hujan. Imej cincin Olimpik berapi ini telah menjadi imej ikonik upacara pembukaan tersebut, dan disiarkkan semula dalam akhbar-akhbar dan cerita web di seluruh dunia.

### Happy and Glorious (21:25–21:35)

Sebuah filem pendek diarahkan oleh Boyle dan diterbitkan oleh BBC, bertajuk ***Happy and Glorious* (Gembira dan Gemilang)**, diambil daripada sebaris ayat lagu kebangsaan United Kingdom, menampilkan watak James Bond dibawakan oleh Daniel Craig. Bond memasuki pintu depan Istana Buckingham menggunakan teksi hitam London. Kemasukan Bond disedari oleh kanak-kanak sekolah Brazil (sebagai penghormatan kepada Rio de Janeiro, tuan rumah untuk 2016). Bond kemudian mengiringi Ratu Elizabeth II (yang berlakon sebagai dirinya sendiri, malahan turut mengakui kehadiran Bond) keluar dari istana untuk menaiki helikopter. Helikopter ini terbang merentasi kotaraya London dan beberapa mercu tanda bandar raya tersebut (seperti The Mall, London Eye, 30 St Mary Axe). Filem pendek ini berakhir dengan Bond and Ratu seolah-olah melompat keluar daripada helikopter tersebut secara langsung di atas ruang udara stadium sambil disertai tema James Bond.  Untuk adegan helikopter, watak Ratu dan Bond dibawakan oleh pelakon tambahan. Seterusyya, Baginda Ratu dan Duke Edinburgh bersama-sama Jacques Rogge, presiden IOC, diperkenalkan kepada penonton.

Bendera Union Flag dinaikkan oleh ahli-ahli Angkatan Tentera British, manakala rangkap pertama dan ketiga God Save the Queen dinyanyikan secara a cappella oleh Kaos Signing Choir for Deaf and Hearing Children.

### Second to the right, and straight on till morning (21:35–21:47)

***Second to the right, and straight on till morning* (Yang kedua dari kanan, dan terus sehingga ke pagi)** merupakan segmen yang tajuknya diambil dari karya kanak-kanak terkenal, Peter Pan. Bahagian pertama segmen ini meraikan *National Health Service* atau NHS ("institusi yang menyatukan negara kita lebih daripada yang lain", mengikut panduan program), yang ditubuhkan pada tahun Sukan Olimpik London sebelumnya, iaitu 1948. Muzik dicipta oleh Mike Oldfield. 600 penari, semuanya staf NHS bersama 1,200 sukarelawan dari hospital British, masuk ke dalam stadium sambil membawa kanak-kanak di atas 320 katil hospital, sesetengah daripadanya turut berfungsi sebagai trampolin. Mereka kemudian menari rentak dansa Jive. Menyaksikan mereka dari atas Tor ialah staf hospital dan sembilan orang pesakit kanak-kanak yang dijemput khas dari Great Ormond Street Hospital (GOSH). Selimut di atas katil dinyalakan, dan kemudian katil-katil disusun untuk mempamerkan logo GOSH, akronim NHS, dan akhir sekali disusun menjadi bentuk bulan sabit. Para jururawat membaca buku cerita dan kemudian menenangkan kanak-kanak supaya tidur.

Segmen ini seterusnya beralih untuk menyambut sastera kanak-kanak Britain. JK Rowling memulakannya dengan membaca Peter Pan karya JM Barrie. Child Catcher muncul di antara kanak-kanak, disusuli oleh beberapa boneka besar mewakili watak penjahat terkenal dari sastera kanak-kanak: The Queen of Hearts (Alice in Wonderland), Captain Hook (Peter Pan), Cruella de Vil (101 Dalmatians), dan Lord Voldemort (Harry Potter). Beberapa minit kemudian, 32 orang wanita yang membawakan watak sebagai Mary Poppins turun ke stadium menggunakan payung dan menyingkirkan para penjahat, dan akhirnya semua pelakon kembali menari. Muzik untuk segmen ini termasuklah *Tubular Bells*, *Tubular Bells III*, dan *In Dulci Jubilo*. Ketika persembahan ini, kanak-kanak memakai baju tidur melompat-lompat di atas katil mereka yang diterangi cahaya, menjadikannya sebagai satu imej yang menarik di tengah kegelapan stadium.

Segmen ini ditutup dengan prop kepala bayi yang besar dan kain yang beralun sebagai badannya di tengah-tengah stadium untuk meraikan perintis pengimejan ultrabunyi obstetrik yang berbangsa Scottish.

### Selingan (21:47–21:52)

Simon Rattle diperkenalkan untuk menmimpin London Symphony Orchestra dalam persembahan "Chariots of Fire" oleh Vangelis sebagai penghargaan kepada industri filem British. Rowan Atkinson yang muncul melakonkan watak seperti Mr Bean (tetapi bukan Mr Bean, menurut Atkinson dan Boyle) secara kelakarnya memainkan not muzik berulang-ulang menggunakan synthesizer. Atkinson kemudiannya kelihatan seperti tertidur lalu membawa dirinya ke dalam suatu mimpi (yang dipaprkan melalui video) di mana dia menyertai pelumba-pelumba daripada filem *Chariots of Fire*. Atkinson mengalahkan para pelumba tersebut sewaktu larian ikonik mereka di sepanjang West Sands, St Andrews, dengan menaiki kereta apabila dia ditinggalkan, kembali menyertai larian, dan dengan sengaja menjatuhkan pelari paling hadapan.

### Frankie and June say...thanks Tim (21:52–22:09)

Upacara diteruskan dengan segmen ***Frankie and June say...thanks Tim* (Frankie dan June berkata...terima kasih Tim)** yang meraikan muzik dan budaya popular British, memberi penghormatan kepada setiap dekad semenjak 1960-an. Seorang ibu muda dan anaknya tiba menggunakan Mini Cooper ke replika sebenar rumah British moden apabila hujan turun secara tiba-tiba. Di tengah-tengah stadium, bahagian tepi sebuah rumah yang lebih besar digunakan untuk menayangkan klip-klip daripada rancangan TV, filem, dan video muzik British. Sekumpulan besar penari remaja, dengan watak utamanya Frankie dan June, menari mengikut rentak pelbagai lagu popular British yang disusun mengikut tahun. Sepanjang segmen ini, para pelakon menghantar SMS atau memuatnaik status di dalam laman web sosial menggunakan internet. Frankie dan June ternampak antara satu sama lain, tetapi apabila Frankie menyedari June menjatuhkan telefon bimbitnya, dia berhasrat untuk memulangkannya. Sebuah urutan tarian yang panjang menampilkan lagu-lagu oleh The Who, Rolling Stones, The Beatles, dan pelbagai lagi dimainkan, dengan para pelakon turut memakai kostum yang bersesuaian dengan tema dekad-dekad tersebut. Frankie dan June akhirnya bertemu dan akhirnya menjadi pasangan kekasih. Persembahan secara langsung "Bonkers" oleh Dizzee Rascal menyusul, disusuli dengan semua pelakon menyertai parti di rumah June, sambil lagu-lagu moden oleh Amy Winehouse, Muse, dan Tinie Tempah dimainkan.

Tweet oleh Sir Tim Berners-Lee, "This is for everyone"
Pada pengakhiran segmen ini, rumah yang lebih kecil diangkat untuk mendedahkan Sir Tim Berners-Lee bekerja menggunakan NeXT Computer, seperti yang digunakan beliau untuk mencipta jaringan sejagat (*world wide web*). Dia seterusnya menghantar sebuah mesej Twitter yang tertulis 'This is for everyone' ('Ini adalah untuk semua'), yang dengan serta-merta tertera di paparan LED seluruh stadium, sebelum ayat tersebut bertukar menjadi perkataan 'Everyone' di dalam pelbagai bahasa lain. Program upacara menyatakan bahawa "muzik menghubungkan semua di antara kita dan dengan detik-detik istimewa dalam hidup. Salah satu perkara yang membolehkan hubungan tersebut menjadi ialah jaringan sejagat.". Boyle mahu menzahirkan penghormatan kepada Berners-Lee kerana menjadikan jaringan sejagat percuma dan tersedia untuk semua orang (seperti yang dinyatakan dalam tweet beliau), dan tidak mencari keuntungan komersial daripadanya.

### Abide with Me (22:09–22:20)

Upacara kemudian disambung dengan segmen ***Abide with Me* (Bertahanlah Denganku)**. Sebuah filem pendek menunjukkan klip-klip daripada larian obor Olimpik di seluruh UK dengan diiringi muzik "I Heard Wonders" oleh David Holmes. Kemudian, secara langsung dipaparkan ialah David Beckham yang sedang memandu bot dengan pencahayaan dramatik di Sungai Thames dan menerusi Tower Bridge. Pemain bola sepak wanita, Jade Bailey memegang obor di hadapan bot.

Seterusnya ialah penghormatan kepada "...rakan-rakan dan keluarga kepada mereka di dalam stadium yang tidak dapat hadir di sini pada malam ini", termasuklah untuk mangsa-mangsa pengeboman London pada bulan 7 Julai 2005 (sehari selepas London diberi hak menganjurkan Sukan 2012). Foto-foto mangsa dipaparkan oleh skrin.

Lagu pujian "Abide with Me" dinyanyikan oleh Emeli Sandé sementara sekumpulan penari yang dikoreograf dan disertai oleh Akram Khan mempersembahkan tarian kontemporari bertemakan kematian.

### Selamat Datang (22:20–00:00)

Pasukan Great Britain merupakan kontinjen terakhir untuk tememasuki perarakan atlet
Perarakan atlet dan pegawai daripada 204 negara (dan juga untuk Atlet Olimpik Bebas) diketuai oleh, mengikut adat, pasukan Greece, diikuti oleh negara-negara lain dalam urutan abjad, dan diakhiri dengan atlet tuan rumah, Britain. Setiap pasukan masuk dipimpin oleh pembawa bendera, disertai dengan seorang kanak-kanak membawa sebuah kelopak tembaga (yang sebenarnya merupakan sebahagian daripada kawah Olimpik) dan seorang wanita muda membawa nama negara tersebut dalam bahasa Inggeris (dan memakai pakaian yang diperbuat daripada fabrik bercetakan foto mereka yang memohon untuk menjadi sukarelawan. Pembawa bendera bagi negara Malaysia ialah Pandelela Rinong.

Perarakan disertai dengan kebanyakan lagu popular British, seperti lagu-lagu oleh Chemical Brothers, Pet Shop Boys, Oasis, Adele, dan U2 dari Ireland. Susunan lagu dilakukan oleh DJ dan penerbit muzik, High Contrast.

Muzik dengan irama pantas 120bpm digunakan supaya pasukan-pasukan bertanding mampu bergerak lebih laju mengelilingi stadium, dan ini diperkuatkan lagi dengan pemain gendang di seluruh stadium; namun begitu, perarakan mengambil masa 1 jam 40 minit untuk tamat, dibandingkan dengan 1 jam 29 minit mengikut perangkaan media. Setelah semua kontinjen selamat berada di tengah stadium, 7 billion kepingan kecil kertas dijatuhkan oleh helikopter, setiap kepingan mewakili seorang penduduk Bumi. Semua bendera negara dipacakkan di atas Glastonbury Tor.

### Bike a.m. (00:00–00:07 BST 28 Julai)

Setelah semua atlet berkumpul di tengah stadium, kumpulan the Arctic Monkey menyanyikan "I Bet You Look Good on the Dancefloor" dan lagu The Beatles "Come Together". Persembahan lagu The Beatles dimeriahkan oleh kehadian 75 penunggang basikal dengan sayap burung bercahayakan LED yang mengelilingi stadium sebagai simbol burung merpati keamanan. Seorang penunggang basikal dengan paruhnya bewarna kuning, sempena Bradley Wiggins, kelihatan seperti terbang keluar dari stadium.

### Let the Games Begin (00:07–00:24)

Bahagian tatacara formal dinamakan ***Let the Games Begin* (Mari Mulakan Sukan Ini)** dimulakan oleh Sebastian Coe. Berdiri di atas Glastonbury Tor dikelilingi bendera negara menyertai, beliau mengucapkan selamat datang untuk seluruh dunia ke London. Beliau menyatakan rasa bangganya sebagai seorang rakyat Britain dan sebahagian daripada pergerakan Olimpik, dan mengatakan bahawa Sukan Olimpik "menyatukan semua insan di dunia...untuk meraikan yang terbaik tentang kemanusiaan". Beliau meneruskannya dengan berkata tentang "kebenaran dan drama" sukan, dan beterima kasih kepada Britain kerana "memungkinkan semua ini terjadi". Rogge pula membalas dengan berterima kasih kepada London, menyatakan bahawa ini ialah kali ketiga London menganjurkan Sukan Olimpik, kali pertama pada 1908 dalam masa yang singkat setelah Rom tidak dapat melakukannya akibat letusan gunung berapi, dan kali kedua pada 1948, tiga tahun selepas berakhirnya Perang Dunia Kedua. Rogge turut berterima kasih kepada sukarelawan. Beliau mengumumkan buat kali pertamanya dalam sejarah Olimpik, setiap pasukan bertanding mempunyai atlet wanita. Rogge mengiktiraf peranan penting UK sebagai "tempat kelahiran sukan moden", mencipta falsafah "fair play", dan memastikan sukan sebagai kurikulum sekolah. Beliau berharap supaya para atlet mampu berlawan secara adil dan bebas dadah, mengikuti nilai-nilai Baron Pierre de Courbertin, pengasas Sukan Olimpik Moden, mengingatkan kepada mereka bahawa mereka ialah suri teladan yang mampu "menginspirasi sebuah generasi". Setelah sekali lagi menyatakan perkara ini secara ringkas menggunakan bahasa Perancis, beliau menjemput Baginda Ratu untuk membuka Sukan Olimpik secara rasmi. Baginda Ratu mengisytiharkan Sukan Olimpik 2012 dibuka secara rasmi, diikuti tiupan trumpet berdasarkan tema Tubular Bells oleh Mike Oldfield dan persembahan bunga api.

Bendera Olimpik dibawa oleh lapan orang yang terpilih dari seluruh dunia sebagai simbol nilai-nilai Olimpik: Ban Ki-moon (sebagai setiausaha agung PBB), Sally Becker (untuk keberanian), Doreen Lawrence (dipilih kerana semangatnya untuk mencari keadilah), Haile Gebrselassie (kerana semangatnya untuk menentang kemiskinan), Leymah Gbowee (sebagai seorang pendamai yang hebat), Shami Chakrabarti (for kewibawaan beliau), Daniel Barenboim (kerana membawa keharmonian di tempat yang huru-hara), dan Marina Silva (sebagai *Champion of the Earth* PBB). Bendera berhenti buat seketika di hadapan Muhammad Ali (dijemput untuk melambangkan penghormatan, keyakinan, kepercayaan, dedikasi, kemurahan hati dan kekuatan rohaniah) yang memegangnya selama beberapa saat. Bendera O;impik diberikan kepada pegawai Angkatan Tentera British dan dinaikkan sambil disertakan dengan nyanyian Lagu Olimpik, disampaikan oleh LSO dan the Grimethorpe Colliery Band. Ikrar Olimpik dilaksanakan oleh atlet taekwondo Sarah Stevenson mewakili semua atlet, pengadil AIBA British Mik Basi bagi pihak seluruh pegawai, dan oleh Eric Farrell sebagai wakil semua jurulatih.

### There Is a Light That Never Goes Out (00:24–00:38)

Penyalaan Kawah Olimpik London 2012
Kawah Olimpik rekaan Thomas Heatherwick's setelah dinyalakan
Segmen ini dinamakan ***There Is a Light That Never Goes Out* (Ada Sebuah Cahaya Yang Tak Akan Padam)**, diambil daripada sebuah lagu oleh The Smiths. Bot yang dipandu David Beckham tiba bersama Obor Olimpik di Olympic park. Steve Redgrave menyalakan obornya menggunakan api dari obor di bot, dan membawa obor tersebut masuk ke dalama stadium dsaksikan oleh 500 para pekerja pembinaan yang telah menyiapkan Olympic Park. Redgrave memberikan obor tersebut kepada satu pasukan terdiri daripada tujuh orang remaja, setiap satunya dicalonkan oleh Jagoan Olimpik terkemuka sebagai menyatakan hasrat London 2012 untuk 'mengispirasi sebuah generasi'. Enam orang merupakan atlet muda, manakala seorang lagi ialah duta sukarelawan muda.

Mereka berlari satu pusingan sekeliling stadium sambil bergilir-gilir membawa obor, sementara Alex Trimble, vokalis utama kumpulan Two Door Cinema Club, menyanyikan lagu 'Caliban's Dream' dengan diringi oleh Dockhead Choir, Only Men Aloud, Elizabeth Roberts, Esme Smith, dan Dame Evelyn Glennie. Lagu ini telah dicipta khas untuk upacara pembukaan oleh Rick Smith dari Underworld.

Pada penghujung larian keliling stadium, setiap atlet muda disapa oleh pencalon mereka dan diberikan obor sendiri, yang kemudian dinyalakan menggunakan api Olimpik. Mereka bergerak mealui koridor yang dihasilkan di antara atlet ke kawasan tengah stadium. Di sini, Kawah Olimpik yang terdiri daripada 204 buah kelopak tembaga (setiap satunya dipahat dengan nama kontinjen yang diiringi sewaktu perarakan atlet) sekarang disambung kepada paip panjang dan berada dalam kedudukan bulatan mendatar (setiap kelopak akan dibawa pulang sebuah pasukan selepas tamatnya London 2012 sebagai cenderahati). Ketujuh-tujuh atlet muda menyalakan beberapa tujuh kelopak, dan apabila api mula berarak dalam pusingan dan menyala pada keseluruhan kelopak, paip-paip mula berdiri perlahan-lahan dan bergabung untuk membentuk kawah. Seluruh stadium menghela nafas kejutan yang kuat didengari apabila kawah itu dibentuk. Atlet muda yang menyalakan kawah ialah (pencalon mereka dalam kurungan):

* Callum Airlie (Shirley Robertson)
* Jordan Duckitt (Duncan Goodhew)
* Desiree Henry (Daley Thompson)
* Katie Kirk (Mary Peters)
* Cameron MacRitchie (Steve Redgrave)
* Aidan Reynolds (Lynn Davies)
* Adelle Tracey (Kelly Holmes)

Kawah untuk London 2012 direka oleh Thomas Heatherwick dan telah digambarkan sebagai "salah satu rahsia terbaik dalam upacara perasmian". Sehingga detik penyalaan kawah, tiada siapa yang mengetahui reka bentuk, lokasinya di stadium, dan juga siapa yang akan menyalakannya.

Segmen ini disaksikan oleh 260 Jagoan Olimpik Britain, termasuklah enam pemenang pingat dari 1948.

### Dan Pada Akhirnya (00:38–00:46)

Persembahan bunga api diiringi muzik oleh Pink Floyd berjudul "Eclipse", turut menampilkan imej kemenangan Olimpik terhebat pada skrin besar, and paparan LED digunakan untuk menunjukkan larian Jesse Owens. Kemuncak segmen ini ialah pancaran secara langsung oleh salah satu belon yang telah dilepaskan tiga jam setengah lebih awal, menunjukkan cincin Olimpik 34 kilometer (21 batu) di atas permukaan Bumi. Stadium kemudian disinari lampu limpah menembusi asap bunga api, menara Orbit diterangi, dan Paul McCartney bersama band beliau mempersembahkan lagu "The End" dan seterusnya "Hey Jude", dengan korusnya turut disertai para penonton. Upacara pembukaan berakhir pada pukul 00:46 BST.

Muzik
-----

Kebanyakkan lagu yang digunakan untuk upacara pembukaan adalah muzik British mewakili keempat-empat negeri gabungan UK. Lagu-lagu dari era 1960-an hingga kini merupakan fokus untuk upacara pembukaan walaupun ia turut melibatkan lagu-lagu klasikal dari komposer British, persembahan koir dan orkestra UK.

Rick Smith dan Underworld mengubah lagu secara khas untuk upacara itu, antaranya termasuklah 'And I Will Kiss' yang dipersembahkan oleh Dame Evelyn Glennie dan pemain gendang semasa segmen 'Pandemonium', dan 'Caliban's Dream' yang dapat didengari semasa penyalaan kawah. Lagu gubahan asal Underworld ini telah diterima dengan baik.

Motif muzikal digunakan untuk mengaitkan segmen-segmen berbeza antara satu sama lain. Ini termasuklah motif 'siulan' yang pertama kali digunakan semasa tafakur satu minit yang digubah ke dalam muzik "And I Will Kiss" kerapkali muncul semula sewaktu cincin sedang ditempa, ketika lima buah cincin bergabung, dan sekali lagi sebagai tema utama "Caliban's Dream" sewaktu obor dibawa berarak keliling stadium oleh atlet-atlet muda.

Loceng merupakan tema hari pembukaan Olimpik, bermula pada 8.12 pagi dengan *Work No. 1197: All the Bells* oleh Martin Creed, apabila loceng dibunyikan di seluruh UK termasuklah 40 kali bunyian loceng Big Ben. "Bunyian loceng adalah bunyian England", Boyle berkata kepada sukarelawan sewaktu raptai. Kebanyakan muzik untuk upacara tersebut mempunyai rujukan kepada 'loceng', menghubungkan lagu-lagu itu kepada loceng besar yang ditempa untuk upacara pembukaan dan membangkitkan loceng sebagai "bunyian kebebasan dan keamanan".

Boyle menghampiri ramai artis secara peribadi untuk mengetahui samaada mereka berminat untuk melakukan persembahan, dan beliau sendiri terbang ke Barbados untuk bemesyuarat selama satu jam bersamaMike Oldfield. Beberapa orang artis menolak pelawaan Boyle, manakala sebuah kumpulan muzik terkenal yang tidak dinamakan Boyle meminta £20,000 sebagai bayaran dan akhirnya tidak dipilih. Artis-artis yang melakukan persembahan menerima bayaran saguhati sebanyak £1 agar kontrak mereka sah terikat. High Contrast, DJ bass dan drum Wales, menggabung dan menyusun lagu untuk perarakan atlet.

*Isles of Wonder*, runut bunyi yang telah direkodkan lebih awal dimuatnaik ke iTunes sebagai versi digital pada tengah malam 28 Julai 2012 manakala versi fizikal yang terdiri daripada dua keping CD pula dikeluarkan pada 2 Ogos. Dalam masa dua hari, album tersebut telah medapat tempat pertama dalam carta albun iTunes Britain, Perancis, Belgium, dan Sepanyol, dan tempat ke-lima di Amerika Syarikat, selain turut mencapai tempat ke-lima dalam carta album British. *The London Evening Standard* memberikan album tersebut empat bintang sambil menulis, "Sebagai sebuah cendehati daripada salah sebuah acara terhebat era kini dan sebuah koleksi yang bertenaga, agak sukar untuk mencari kesilapan [album ini]".

Aspek Teknikal
--------------

Kerja punggah-memunggah props bermula pada 10 Mei dan dijalankan selama sepuluh minggu pada musim panas yang mempunyai paling banyak hujan dalam tempoh seratus tahun, menyebabkan pelbagai kesukaran dan halangan. Kerja merombak set pula hanya memakan masa selama 60 jam.

Kawasan pementasan di tengah padang ialah setinggi 2.5 meter, dan diperlukan untuk menampung unsur-unsur yang didedahkan sewaktu upacara berlangsung, seperti cerobong dan mesin-mesin industri untuk 'Pandemonium', dan Kawah Olimpik. SUpaya memastikan elemen-elemen tersebut kekal rahsia, kawah itu dipasang dan diuji pada waktu malam.

Stadium Olimpik dipasang dengan sistem bunyi satu juta watt dan lebih 500 pembesar suara. Lebih kurang 15,000 meter persegi (3.7 ekar) pentas dan 12,956 props digunakan, dan juga 7,346 meter persegi (1.82 ekar) turf berbeza termasuklah tanaman.

Sebanyak 70,799 panel piksel sebesar 25 sentimeter diletakkan di sekeliling stadium, seperti di antara setiap kerusi. Semua panel ini dilengkapi dengan sembilan piksel LED multi-warna dan dihubungkan kepada sebuah komputer utama dan memnjadikan tempat duduk stadium ibarat sebuah skrin gergasi yang memaparkan animasi bergerak seperti peta London Underground, kelahiran internet, dan pelbagai lagi.

Bekerja di samping kru professional ialah lebih 800 sukarelawan; sebahagian daripada mereka merupakan pelajar seni dari sekolah drama British. Ramai sukarelawan telah bertugas untuk upacara Olimpik dan Paralimpik semenjak 2012 di Three Mills Studios dan tapak raptai Dagenham, sebelum berpindah ke Stadium Olimpik pada 16 Jun.

Pasukan utama upacara pembukaan
-------------------------------

* Pengarah Artistik: Danny Boyle
* Penerbit: Tracey Seaward
* Pereka: Suttirat Anne Larlarb and Mark Tildesley
* Penulis: Frank Cottrell Boyce
* Pengarah Muzik: Rick Smith (Underworld)
* Pengarah Bersekutu: Paulette Randall
* Pengarah Pergerakan: Toby Sedgwick
* Ketua Koreografi Massa: Steve Boyd
* Juru Koreografi: Temujin Gill, Kenrick "H2O" Sandy and Akram Khan
* Penyunting Video: Sascha Dhillon
* Penyelia Kesan Visual: Adam Gascoyne
* Penerbit Eksekutif, arahan seni: Mark Fisher
* Penerbit Eksekutif, kreatif: Stephen Daldry
* Pereka Pencahayaan: Patrick Woodroffe
* Pereka Pencahayaan Bersekutu: Adam Bassett
* Juruprogram Pencahayaan Utama: Tim Routledge
* Pereka 'Soundscape': Gareth Fry
* Pengarah Teknikal: Piers Shepperd
* Pengurus Teknikal (rekaan teknikal dan set): Jeremy Lloyd
* Pengurus Teknikal (aerial): James Lee
* Pengurus Teknikal (pencahayaan, audio-visual, kuasa): Nick Jones
* Pengurus Teknikal (perkhidmatan and projek-projek khas): Scott Buchanan
* Pengurus Penerbitan Kanan (audio and komunikasi): Chris Ekers
* Penerbit Eksekutif, penyiaran: Hamish Hamilton
* Penerbit Eksekutif, penerbitan: Catherine Ugwu
* Juru Koreografi Basikal: Bob Haro
* Pengurus Projek Basikal: Paul Hughes
* Penyampai: Marc Edwards dan Layla Anna-Lee
* Pereka Bunyi Upacara: Bobby Aitken
* Pengurusan dan Perancangan Frekuensi Radio Upacara: Steve Caldwell
* Jurutera Skrin Upacara: Steve Watson
* Jurutera 'Front of House' Upacara: Richard Sharratt
* Pengurus Penerbitan Mikrofon Radio dan In-Ear-Monitor: Alison Dale
* Pengarah Keselamatan Artis: Richard Barry

Bacaan selanjutnya
------------------

* Frank Cottrell Boyce, Humphrey Jennings and Marie-Louise Jennings, *Pandaemonium 1660-1886: The Coming of the Machine as Seen by Contemporary Observers*. Icon Books, 2012. ISBN 9781848315853.
* Russell Moon *Days of Wonders: Inside the 2012 Opening Ceremony*. The Oak House Partnership, 2012. ISBN 978-095747310-2.
* Amy Raphael *Danny Boyle: Creating Wonder* London: Faber & Faber, published 21 March 2013, ISBN 9780571301867.

Rujukan
-------

1. ↑  "Olympic Opening Ceremony". Olympicopeningceremony.tumblr.com. Dicapai pada 2015-03-15.
2. ↑  Hanna, Laurie (2011-12-07). "Underworld to create London 2012 opening ceremony music - Mirror Online". Mirror.co.uk. Dicapai pada 2015-03-15.
3. ↑  Harris, Stephen. "Engineering the London 2012 Olympics opening ceremony | In-depth". The Engineer. Dicapai pada 2015-03-15.
4. ↑  Olympics. "London 2012 cannot match Beijing Olympics opening ceremony 'because of trade unions'". Telegraph. Dicapai pada 2015-03-15.
5. ↑  Posted: 16/02/2012 21:09 GMT (2012-02-16). "Five Ways for London to Top the Beijing Olympics Opening Ceremony | Philip Hepple". Huffingtonpost.co.uk. Dicapai pada 2015-03-15.
6. ↑  "salinan arkib". Diarkibkan daripada yang asal pada 2008-08-12. Dicapai pada 2015-03-15.
7. ↑
8. ↑  by AndyDawson (2012-07-28). "BBC's Trevor Nelson stumbles but Danny Boyle's Opening Ceremony shines says Andy Dawson, aka Profanity Swan - Andy Dawson - Mirror Online". Mirror.co.uk. Dicapai pada 2015-03-15.
9. ↑  Olympics. "London 2012: the experts' view of the Olympic opening ceremony". Telegraph. Dicapai pada 2015-03-15.
10. ↑  "BBC News - Media reaction to London 2012 Olympic opening ceremony". Bbc.co.uk. 2012-07-28. Dicapai pada 2015-03-15.
11. ↑  "salinan arkib". Diarkibkan daripada yang asal pada 2012-08-01. Dicapai pada 2015-03-15.
12. ↑  Ormsby, Avril (2012-08-07). "London 2012 opening ceremony draws 900 million viewers | Reuters". Uk.reuters.com. Diarkibkan daripada yang asal pada 2013-03-07. Dicapai pada 2015-03-15.
13. ↑  Torin Douglas (2012-07-28). "BBC News - Olympics ceremony: 27m UK viewers watched opening". Bbc.co.uk. Dicapai pada 2015-03-15.
14. ↑  "Olympics Opening Most Watched Non-U.S. Ceremony Ever (And Pretty Good)". Forbes. Dicapai pada 2015-03-15.
15. ↑  09:26, 28 July 2012 (2012-07-28). "London 2012: What the world thought of Olympics opening ceremony - Mirror Online". Mirror.co.uk. Dicapai pada 2015-03-15.
16. ↑  Email \*. "Apologies | The Higher Education Academy" (PDF). Heacademy.ac.uk. Dicapai pada 2015-03-15.
17. ↑  "Danny Boyle to direct London 2012 opening ceremony - News stories - GOV.UK". Culture.gov.uk. 2010-06-22. Dicapai pada 2015-03-15.
18. ↑  "School Report - Danny Boyle's journey from truck driving to the Olympics". Bbc.co.uk. 2013-03-18. Dicapai pada 2015-03-15.
19. 1 2 3  "Danny Boyle: champion of the people | Film". The Guardian. 2014-03-13. Dicapai pada 2015-03-15.
20. 1 2  This is an archived page. "How Danny Boyle followed up 'Slumdog Millionaire' with Time Out Film - Time Out London". Timeout.com. Diarkibkan daripada yang asal pada 2014-01-12. Dicapai pada 2015-03-15.
21. 1 2  Owen Gibson, Olympics editor. "Olympics opening ceremony: Danny Boyle credits late father for inspiration | Film". The Guardian. Dicapai pada 2015-03-15.
22. ↑  Mower, Jane (2012-01-27). "BBC News - London 2012: Isles of Wonder theme for Olympic ceremony". Bbc.co.uk. Dicapai pada 2015-03-15.
23. ↑  "Danny Boyle and Frank Cottrell Boyce - Words of Wonder". YouTube. 2013-03-08. Dicapai pada 2015-03-15.
24. ↑  Olympics Video. "Video: London 2012 Olympics: Shakespeare's Caliban the inspiration for 'Isles of Wonder' opening ceremony". Telegraph. Diarkibkan daripada yang asal pada 2013-12-13. Dicapai pada 2015-03-15.
25. 1 2 3  Frank Cottrell Boyce. "London 2012: opening ceremony saw all our mad dreams come true | Frank Cottrell Boyce | Comment is free". The Guardian. Dicapai pada 2015-03-15.
26. ↑  Nicholas Lezard. "Pandæmonium by Humphrey Jennings – review | Books". The Guardian. Dicapai pada 2015-03-15.
27. ↑  "Danny Boyle's intro on Olympics programme". Awards Daily. Dicapai pada 2015-03-15.
28. ↑  Baltin, Steve (2011-12-08). "Underworld Named Music Directors of 2012 Olympics". Rolling Stone. Dicapai pada 2015-03-15.
29. ↑  "Official Reports, Studies, Publications | Downloads | Olympic.org" (PDF). London2012.com. Dicapai pada 2015-03-15.
30. ↑  Wesley Johnson (2012-07-27). "Danny Boyle hails 15,000 Olympics opening ceremony volunteers - Home News - UK". The Independent. Dicapai pada 2015-03-15.
31. ↑  "Olympics - Latest news on Metro UK". Metro.co.uk. Dicapai pada 2015-03-15.
32. ↑  Kenneth Branagh. "Kenneth Branagh recalls the opening ceremony of London 2012 | Eyewitness 2012 | From the Observer | The Observer". Guardian. Dicapai pada 2015-03-15.
33. ↑  "BBC Sport - London 2012: Bradley Wiggins rings bell to start Olympic ceremony". Bbc.co.uk. 2012-07-27. Dicapai pada 2015-03-15.
34. ↑  "salinan arkib". Diarkibkan daripada yang asal pada 2013-05-18. Dicapai pada 2015-03-15.
35. ↑  Olympics. "London 2012 Olympics: Shakespeare theme to lead 'Isles of Wonder' Olympic opening ceremony". Telegraph. Dicapai pada 2015-03-15.
36. ↑  Owen Gibson, Olympics editor. "Olympic opening ceremony will recreate countryside with real animals | Sport". The Guardian. Dicapai pada 2015-03-15.
37. ↑  Charlotte Higgins, chief arts writer. "London 2012 opening ceremony promises spectacle and surprises | Sport". The Guardian. Dicapai pada 2015-03-15.
38. ↑  "London 2012 Olympics: Campaigners fear for opening ceremony animals". Telegraph. Dicapai pada 2015-03-15.
39. ↑  The author has posted comments on this article (2012-06-30). "AR Rahman's punjabi track to rock Olympics inaugural - The Times of India". Articles.timesofindia.indiatimes.com. Diarkibkan daripada yang asal pada 2013-05-18. Dicapai pada 2015-03-15.
40. ↑  July 27, 2012, 10:49 PM (2012-07-27). "2012: Olympics: Paul McCartney closes London's opening ceremony". CBS News. Dicapai pada 2015-03-15.CS1 maint: multiple names: authors list (link)
41. ↑  Gallagher, Ian. "London Olympics 2012: Gary Connery played the Queen for opening ceremony | Daily Mail Online". Dailymail.co.uk. Dicapai pada 2015-03-15.
42. 1 2  Brown, Nicolas (2012-07-27). "BBC News - How James Bond whisked the Queen to the Olympics". Bbc.co.uk. Dicapai pada 2015-03-15.
43. ↑  Robinson, Martin (2012-07-24). "London 2012 Olympics opening ceremony: Fans at rehearsal ordered to save the surprise | Daily Mail Online". Dailymail.co.uk. Dicapai pada 2015-03-15.
44. ↑
45. ↑  PA    (2012-07-27). "London 2012: Red Arrows Perform Stunning Fly-By Before Olympic Opening Ceremmony". Huffingtonpost.co.uk. Dicapai pada 2015-03-15. Text "  " ignored (bantuan)CS1 maint: extra punctuation (link)
46. ↑  "BBC News - Hyde Park show kicks off Olympics". Bbc.co.uk. 2012-07-27. Dicapai pada 2015-03-15.
47. ↑  Follow on Twitter document.write('Share'); Tweet +1 Reddit. "The Best Of 2012: An Olympic story by Frank Turner! - Blogs - Rock Sound Magazine". Rocksound.tv. Dicapai pada 2015-03-15.CS1 maint: multiple names: authors list (link)
48. ↑  Owen Gibson, Olympics editor. "Danny Boyle's Olympic opening ceremony: madcap, surreal and moving | Sport". The Guardian. Dicapai pada 2015-03-15.
49. 1 2 3  Xan Brooks (2012-07-27). "London 2012 Olympics opening ceremony – as it happened | Sport". The Guardian. Dicapai pada 2015-03-15.
50. ↑  "Olympics Opening Ceremony - The Playlist". Nme.Com. Dicapai pada 2015-03-15.
51. 1 2  "London 2012 Olympic Opening Ceremony live stream | National Post". Sports.nationalpost.com. Dicapai pada 2015-03-15.
52. ↑  Staff, Descrier (2012-07-28). "London 2012: Danny Boyle Welcomes The World To London | Descrier News". Descrier.co.uk. Dicapai pada 2015-03-15.
53. ↑  United Kingdom (2012-08-28). "Volunteering for the greatest show on earth | ISM Blog | Incorporated Society of Musicians". Ism.org. Dicapai pada 2015-03-15.
54. ↑  "Evelyn Glennie on the Olympics Opening Ceremony - Tom Tom Magazine". Tomtommag.com. 2013-02-14. Dicapai pada 2015-03-15.
55. ↑  Sean McManus - www.sean.co.uk (2012-07-27). "A volunteer performer's tale of the London 2012 Olympic Opening Ceremony". Sean.co.uk. Dicapai pada 2015-03-15.
56. ↑  by BrianReade (2012-07-28). "London 2012 opening ceremony opinion: Brian Reade writes this was the People's Opening Ceremony, unpredictable and inventive as the British themselves - Brian Reade - Mirror Online". Mirror.co.uk. Dicapai pada 2015-03-15.
57. ↑  Garland, Ian. "Olympics Opening Ceremony: London gets the 2012 Games under way with the Greatest Show On Earth (rounded off by Macca, of course) | Daily Mail Online". Dailymail.co.uk. Dicapai pada 2015-03-15.
58. ↑  London 2012. "London 2012: How the might of the industrial revolution was created on stage". Telegraph. Dicapai pada 2015-03-15.
59. ↑  "Incredible honour for Great Ormond Street Hospital at London 2012 Olympic Opening Ceremony - Latest News". Gosh.org. 2012-07-27. Diarkibkan daripada yang asal pada 2012-07-30. Dicapai pada 2015-03-15.
60. ↑  Name \*. "The Oxford Companion to the London 2012 Opening Ceremony | OUPblog". Blog.oup.com. Dicapai pada 2015-03-15.
61. ↑  Reilly, Jill. "Mr Bean Olympic Opening: Rowan Atkinson brings down the house as he leads orchestra in hilarious rendition | Daily Mail Online". Dailymail.co.uk. Dicapai pada 2015-03-15.
62. ↑  "That Opening Ceremony!". Pastpresented.ukart.com. 2012-07-27. Dicapai pada 2015-03-15.
63. ↑  "BBC News - Mr Bean's Olympic orchestral appearance". Bbc.co.uk. 2013-01-16. Dicapai pada 2015-03-15.
64. ↑  Olympics Video (2012-07-28). "Video: London 2012 Olympics: opening ceremony star describes her 'surreal' night". Telegraph. Diarkibkan daripada yang asal pada 2012-07-31. Dicapai pada 2015-03-15.
65. ↑  Baker, David. "Revealed: Jasmine Breinburg, the unknown 18-year-old dancer girl who captivated the world in Olympics Opening Ceremony starring role | Daily Mail Online". Dailymail.co.uk. Dicapai pada 2015-03-15.
66. ↑  "NME News Dizzee Rascal, Emeli Sandé, Mike Oldfield perform at Olympics opening ceremony". Nme.Com. 2012-07-27. Dicapai pada 2015-03-15.
67. ↑  "Tim Berners-Lee on Twitter: "This is for everyone #london2012 #oneweb #openingceremony @webfoundation @w3c"". Twitter.com. 2012-07-27. Dicapai pada 2015-03-15.
68. ↑  "Web inventor Tim Berners-Lee stars in Olympics opening ceremony". ZDNet. Dicapai pada 2015-03-15.
69. ↑  Edgecliffe, Andrew (2012-09-07). "Lunch with the FT: Tim Berners-Lee". FT.com. Dicapai pada 2015-03-15.
70. ↑  By Alice-azania Jarvis. "London 2012 Olympics opening ceremony: How they made those magic moments | Daily Mail Online". Dailymail.co.uk. Dicapai pada 2015-03-15.
71. ↑  Heald, Claire (2012-08-06). "BBC News - London Olympics: Ceremony cathartic for 7/7 medic". Bbc.co.uk. Dicapai pada 2015-03-15.
72. ↑  Sport. "Dancer Akram Khan reckons he can never top role in London Olympics opening ceremony". Telegraph. Dicapai pada 2015-03-15.
73. ↑  "Official Reports, Studies, Publications | Downloads | Olympic.org" (PDF). London2012.com. Dicapai pada 2015-03-15.
74. ↑  Paul, Rajes (2012-06-30). "Archives | The Star Online". Thestar.com.my. Dicapai pada 2015-03-15.
75. ↑  Reilly, Jill. "Sir Paul McCartney: Songwriter leads the Olympic crowd in singing The Beatles' Hey Jude at Opening Ceremony | Daily Mail Online". Dailymail.co.uk. Dicapai pada 2015-03-15.
76. ↑  [*pautan mati*]
77. ↑  Gye, Hugo (2012-07-28). "Olympic opening ceremony: Muhammad Ali carries the flag in London | Daily Mail Online". Dailymail.co.uk. Dicapai pada 2015-03-15.
78. ↑
79. ↑  "Sarah Stevenson takes Olympic oath at the ceremony - en.mastkd.com". En.mastaekwondo.com. 2015-03-11. Dicapai pada 2015-03-15.
80. ↑  "British Amateur Boxing Association". GB Boxing. 2012-08-03. Dicapai pada 2015-03-15.
81. ↑  Holton, Kate (2012-07-28). "Seven teenagers light Games' cauldron | Reuters". In.reuters.com. Diarkibkan daripada yang asal pada 2015-01-06. Dicapai pada 2015-03-15.
82. ↑  Olympics. "London 2012 remembered: the cauldron lighters". Telegraph. Dicapai pada 2015-03-15.
83. ↑  28 July 2012 (2012-07-28). "Singer 'thought invite was dream'". BelfastTelegraph.co.uk. Dicapai pada 2015-03-15.
84. ↑  "salinan arkib". Diarkibkan daripada yang asal pada 2012-08-02. Dicapai pada 2015-03-15.
85. ↑  Owen Gibson, Olympics editor. "Olympic cauldron lit by sport stars of future | Sport". The Guardian. Dicapai pada 2015-03-15.
86. ↑  "salinan arkib". Diarkibkan daripada yang asal pada 2013-02-17. Dicapai pada 2015-03-15.
87. ↑  "Olympic Cauldron is lit for London 2012". YouTube. 2012-07-27. Dicapai pada 2015-03-15.
88. ↑  Louise Jury, Chief Arts Correspondent (2012-07-30). "Thomas Heatherwick: 'Britain is a cauldron of creativity' - Paralympic News - Olympics - London Evening Standard". Standard.co.uk. Dicapai pada 2015-03-15.
89. ↑  2012 in review. "Mo Farah, Clare Balding, Lisa Riley, Thomas Heatherwick: What we learnt in 2012". Telegraph. Dicapai pada 2015-03-15.
90. ↑  "BBC News - Heatherwick Olympic cauldron lit by young hopefuls". Bbc.co.uk. 2012-07-28. Dicapai pada 2015-03-15.
91. ↑  London 2012. "London 2012: Thomas Heatherwick, the designer behind the Olympic cauldron that stunned viewers". Telegraph. Dicapai pada 2015-03-15.
92. ↑  "BBC News - Olympic cauldron represents peace says designer Heatherwick". Bbc.co.uk. 2012-07-28. Dicapai pada 2015-03-15.
93. ↑  Mail, Daily (2012-07-28). "Burning green: Unique design of Olympic cauldron will help make it carbon neutral | Daily Mail Online". Dailymail.co.uk. Dicapai pada 2015-03-15.
94. ↑  Tim Jonze. "Olympics opening ceremony pays tribute to British pop music | Music". The Guardian. Dicapai pada 2015-03-16.
95. 1 2  Press, Associated (2012-07-29). "London 2012: Olympics Opening Ceremony Soundtrack Album Tops Download Charts". Hollywood Reporter. Dicapai pada 2015-03-16.
96. ↑  London 2012. "London 2012: opening ceremony wows the Queen and the world with wit and drama". Telegraph. Dicapai pada 2015-03-16.
97. ↑  Alexandra Topping. "Olympics opening ceremony: the view from abroad | Sport". The Guardian. Dicapai pada 2015-03-16.
98. ↑  "Underworld - And I Will Kiss (Edit) (London 2012 Olympics Opening Ceremony)". YouTube. 2007-11-24. Dicapai pada 2015-03-16.
99. ↑  "Underworld - Caliban's Dream (London 2012 Olympics Opening Ceremony)". YouTube. 2012-07-27. Dicapai pada 2015-03-16.
100. ↑  "Olympic opening ceremony: the music, reviewed | Sport". The Guardian. 2014-09-24. Dicapai pada 2015-03-16.
101. ↑  "Bells toll across UK as Martin Creed's army of ringers welcome Olympics | Culture". The Guardian. Dicapai pada 2015-03-16.
102. ↑  Various Artists. "Isles of Wonder - Music For The Opening Ceremony Of The London 2012 Olympic Games by Underworld, Various Artists: Amazon.co.uk: Music". Amazon.co.uk. Dicapai pada 2015-03-16.
103. ↑  Paul Cashmere (2012-07-29). "London Olympics Opening Ceremony Soundtrack Released Through Universal | Australia's Music News Authority". Noise11.com. Dicapai pada 2015-03-16.
104. ↑  John Aizlewood (2012-07-30). "Isles of Wonder: Music for the Opening Ceremony of the London 2012 Olympic Games (Decca), Various Artists - review - Music - Going Out - London Evening Standard". Standard.co.uk. Dicapai pada 2015-03-16.
105. 1 2 3  "Backstage at the London 2012 Olympic Ceremonies". YouTube. 2012-07-27. Dicapai pada 2015-03-16.
106. ↑  "BBC News - Summer 'wettest in 100 years', Met Office figures show". Bbc.co.uk. 2012-08-30. Dicapai pada 2015-03-16.
107. 1 2  "Official Reports, Studies, Publications | Downloads | Olympic.org" (PDF). London2012.com. Dicapai pada 2015-03-16.
108. ↑  Torin Douglas (2012-07-28). "BBC News - Olympics ceremony: 27m UK viewers watched opening". Bbc.co.uk. Dicapai pada 2015-03-16.
109. ↑  "Tait's Landscape Video System Engulfs Entire Olympic Stadium With Moving Images - Total Production". Tpimagazine.com. 2012-07-30. Dicapai pada 2015-03-16.
110. ↑  By Christina DesMarais PC World (2012-07-30). "How the London 2012 Olympics opening ceremony audience became a giant TV screen - News - Digital Arts". Digitalartsonline.co.uk. Dicapai pada 2015-03-16. Text "on July 30, 2012" ignored (bantuan)
111. ↑  "Russell Moon's Days Of Wonders on Amazon". The Oak House Partnership. Dicapai pada 14 December 2013.
112. ↑  "Danny Boyle Amy Raphael". Faber & Faber. Dicapai pada 17 March 2013.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Upacara pembukaan Sukan Olimpik Musim Panas 2012*** |

* Tapak web rasmi
* Opening Ceremony – London 2012 Olympic Games, IOC's Official Channel di YouTube
* Video of a talk by Danny Boyle and Frank Cottrell Boyce: "Words of Wonder: The books that inspired the London 2012 opening ceremony" at Liverpool Hope University in October 2012. Talk starts at 5:15 di YouTube
* "The Oxford Companion to the London 2012 Opening Ceremony" Blogpost at OUPblog on the meaning and symbolism of the Opening Ceremony
* 2012 London Olympics Opening Ceremony, London 2012 website
* London 2012 Olympic Games Opening Ceremony Media Guide
* Opening Ceremony Music List and Credits, Official Explorer website
* Ceremonies Carnival Crew - Volunteer Performers from the 4 Ceremonies
* London 2012 Olympics opening ceremony in pictures, Independent Newspaper
* Video by Hamish Hamilton of Done and Dusted, titled "Filming the London 2012 Opening Ceremony", with clips from the computerised pre-visualisation, information on filming and production etc. di YouTube
* Hamish Hamilton on filming the ceremony, 4:47-7:40
* Filming the opening ceremony, with input from Danny Boyle and Hamish Hamilton, 7:33-9:06
* Video of an hour-long set of presentations by key crew members on technical aspects of the ceremony, including time-lapse videos of the construction and dismantling of the staging di YouTube
* "Inside The Isles Of Wonder – Lighting the London 2012 Ceremonies" by Tim Routledge, 6 June 2013
* Detailed technical information in *Lighting and Sound*, pages 52-94
* The Pandemonium Drummers - The Drummers and Athletes' Parade Marshals from the Olympic Opening and Closing Ceremonies